title: Listri Henc'hres
text: Brudet eo listri Henc'hres pa vezent implijet stank en Henamzer. E pri-poazh e vezent graet, dezhe a bep seurt mentoù pe stummoù, evit bastañ da ezhommoù liesseurt. 
  Listri Bro-C'hres a veze ezporzhiet betek er penn all da Europa, betek Eusa hag Iwerzhon.
  
  Rummadoù listri
  
  Gallout a reer renkañ al listri henc'hresian hervez o implij :
  
   Listri dezougen : 
  - Añforenn, lestr a dalveze da gas liñvennoù, an eoul olivez dreist-holl, edoù, rezin ha kement danvez zo
  Bez e veze pep seurt añforennoù evel an añforennoù panatenaek (ar re-se e oa ar priz a veze roet d'an drec'herien goude kevezadegoù ar Panatenaia) hag ar pelike. 
  - Hidria, lestr a dalveze da zegas dour ar puñsoù. 
  
   Listri da viret evajoù : 
  - Pitos, lestr a dalvez da viret gwin. 
  - krater, lestr a dalveze da veskañ ar gwin hag an dour.
  - Oinokoe hag olpe ; listri a dalveze da gemer gwin troc'het er c'hraterioù ha da gas anezhañ d'an everien.
  
   Listri da evañ : 
  - Kiliks, kib da dañva ar gwin. 
  - Skifos, gobed vras. 
  - Kantaros, lestr da evañ, implijet ivez gant an doueed, evel Dionysos da skouer.
  - Riton, korn da evañ. 
  
   Listri emwalc'hiñ : 
  - Ariballos, alabastron ha lekitos, listri evit an eoulioù frondus. 
  - Piksis, pod evit ar produioù kened evel ar fard. 
  
   Listri evit al lidoù :
  - Lebes, lestr lid a veze implijet en euredoù. 
  - Loutrofor, lestr a dalveze da gas dour ar gibelladenn eured pe hini ar walc'hadenn gañv.
  
  Skeudennoù
  
  Da lenn 
  
   Gisela M. A. Richter, Marjorie J. Milne, Shapes and Names of Athenian Vases, Metropolitan Museum of art, New York, 1935.
  
  Liammoù diavaez
  
  Beazley Archive
  Roll listri hervez o stumm
  
  Listri Hellaz kozh
  Arz Hellaz kozh